A dokumentum gépelési hibáinak ellenőrzése.
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2007, 2008, 2009, 2010, 2011, 2012, 2013, 2014, 2015, 2017.
Őry Máté
orymate at gmail dot com 2007, 2008.
Úr Balázs
ur.balazs at fsf dot hu 2014, 2015, 2017, 2019, 2022.

# A dokumentum helyesírásának ellenőrzése

# Helyesírás-ellenőrző bekapcsolása

A helyesírás-ellenőrzés funkciót a geditben egy bővítmény biztosítja, amely igény szerint engedélyezhető. A bővítmény engedélyezéséhez:

Válassza a gedit Beállítások Bővítmények.

Válassza a Helyesírás-ellenőrző bejegyzést a bővítmény engedélyezéséhez.

# A dokumentum helyesírásának ellenőrzése

Az elgépelt szavak kereséséhez a dokumentumban:

Válassza az Eszközök Helyesírás-ellenőrzés menüpontot.

Ha azt szeretné, hogy a gedit gépelés közben automatikusan kiemelje az elgépelt szavakat a dokumentumban, akkor válassza az Eszközök Elgépelt szavak kiemelése menüpontot.

# Helyesírás-ellenőrzés használata

A Helyesírás-ellenőrzés ablakban kiválaszthatja az elgépelt szavak megfelelő helyettesítését. A helyesírás-ellenőrző által hibásnak vélt szó a Hibásan írt szó: mellett vastagon jelenik meg. A következő javítási műveletek közül választhat:

Az Erre: mezőbe beírhat egy szót, és a Szó ellenőrzése gombbal ellenőrizheti annak helyesírását.

A Javaslatok: felsorolja a szóhoz elérhető helyettesítéseket.

A Kihagyás gomb lehetővé teszi a helyesírás-ellenőrzés elhagyását az aktuális szó egy előfordulásának esetén.

A Mindet kihagyja gomb lehetővé teszi a helyesírás-ellenőrzés elhagyását az aktuális szó összes előfordulásának esetén.

A Módosítás gomb az elgépelt vagy ismeretlen szó egy előfordulását lecseréli a Javaslatok: listában kiválasztott kifejezésre.

A Mindet módosítja gomb az elgépelt vagy ismeretlen szó összes előfordulását lecseréli a Javaslatok: listában kiválasztott kifejezésre.

A Szó hozzáadása gomb lehetővé teszi az aktuális szó felvételét a gedit Felhasználói szótárába. Az egyéni szavak felvétele a Felhasználói szótárba lehetővé teszi a geditnek, hogy felismerje a szót a dokumentumokban, és azt később már ne emelje ki elgépeltként.

# A helyesírás-ellenőrzés nyelvének megadása

Alapesetben a gedit az aktuális nyelvet használja a dokumentum helyesírásának ellenőrzéséhez. Ha másik nyelvet szeretne használni, akkor válassza az Eszközök Nyelv megadása menüpontot, majd válassza ki a használandó nyelvet.

# Szótárak

A gedit az Enchant nevű segédeszközt használja a helyesírás-ellenőrzéshez. Az Enchant több különböző szótárat is tud használni a helyesírás ellenőrzésére, például a Hunspellt vagy az Aspellt.

Ha a használandó nyelv nem érhető el a geditben, akkor telepítse a számítógép szoftvertelepítőjével vagy csomagkezelőjével a kívánt szótár-háttérprogramot.