Imprimir os ficheiros creados co gedit.
Fran Diéguez
frandieguez@gnome.org 2011-2020.
Leandro Regueiro
leandro.regueiro@gmail.com 2011
Marcos Lans
marcoslansgarza@gmail.com 2018.

# Imprimir documentos

Imprimir con gedit require que teña conectada e configurada unha impresora. Se non o fixo, consulte a documentación sobre a impresión en GNOME.

gedit permítelle imprimir nun ficheiro e en papel.

# Vista previa de impresión

Antes de imprimir un documento, pode previsualizar como se verá impreso usando a Vista previa de impresión. Para previsualizar o documento:

Seleccione Ficheiros Previsualización da impresión. Alternativamente, pode premer Maiús Ctrl P.

Unha previsualización do seu documento abrirase na mesma lapela que o ficheiro. Pode navegar pola previsualización cos botóns de navegación e as ferramentas da barra de ferramentas na banda superior da lapela de previsualización do documento. Para pechar e volver ao documento prema Pechar a previsualización.

# Imprimir en papel

Pode imprimir os seus documentos en papel usando unha impresora local ou remota. Para imprimir nun ficheiro:

Seleccione Ficheiro Imprimir Xeral.

Seleccione a impresora que queira desde a lista de impresoras dispoñíbeis.

Pode previsualizar o ficheiro usando Vista previa de impresión e en canto estea satisfeito coas preferencias prema Imprimir para enviar o ficheiro á impresora.

Adicionalmente desde a lapela Configuración da páxina: pode seleccionar as opcións Disposición e Papel. Como estas opcións están dispoñíbeis en programas do GNOME, consulte a axuda Opcións de disposición e de papel.

# Imprimir varias copias e especificar rangos

Pode configurar as opcións Rangos e Copias para axudarlle:

# Imprimir nun ficheiro

Tamén pode usar gedit para imprimir nun ficheiro. Para imprimir o seu documento nun ficheiro dun formato diferente:

Seleccione Ficheiro Imprimir Imprimir nun ficheiro.

A impresión está activada para os seguintes formatos dos que pode escoller:

Formato de documento portable (.pdf)

PostScript (.ps)

Gráfico vectorial escalable (.svg)

Para imprimir un documento nun ficheiro prema Imprimir.